《宿九华化成寺庄》
唐代·泠然

佛寺孤庄千嶂间，我来诗境强相关。岩边树动猿下涧，

云里锡鸣僧上山。松月影寒生碧落，石泉声乱喷潺湲。

明朝更蹑层霄去，誓共烟霞到老闲。

作者简介：一作冷然。宪宗、穆宗间僧人。与费冠卿同时，有过往。曾至池州九华山化成寺。事迹据《全唐诗》卷四九五费冠卿诗考知。《唐诗纪事》卷七三作唐末僧，不确。《全唐诗》存诗1首。